56. ΝΟΜΟΣ υπ’ αριθ. 2359 της 31 Μαρτ./2 Απρ. 1953 Περί τροποποιήσεως και συμπληρώσεως ενίων των περί Αγροτικής Τραπέζης της Ελλάδος και περί Συνεταιρισμών κειμένων διατάξεων. Άρθρ.1.-(Κατηργήθη υπό του άρθρ. 4 Ν.Δ. 3874/1958 κατωτ. αριθ. 63). Άρθρ.8.-Από της ισχύος του παρόντος Νόμου, αρχομένης άμα τη δημοσιεύσει αυτού εις την Εφημερίδα της Κυβερνήσεως, καταργείται πάσα διάταξις γενική ή ειδική, αντικειμένη εις τας διατάξεις αυτού. Άρθρ.2.-1.Το κατά την δημοσίευσιν του παρόντος Νόμου υφιστάμενον Διοικητικόν Συμβούλιον της Α.Τ.Ε. ανασυντίθεται, συμφώνως τοις ανωτέρω, εντός προθεσμίας ενός μηνός από της ενάρξεως ισχύος αυτού. «Προσωρινώς και μέχρις αναδείξεως νέων μελών εκπροσώπων των συνεταιρισμένων παραγωγών παραμένουσιν εν τη συνθέσει του Διοι(Αντί της σελ. 211(δ) Σελ. 211(ε) Τεύχος 613-Σελ. 51 Αγροτική Τράπεζα 12.Θ.ζ.54-56 κητικού Συμβουλίου της Τραπέζης δύο τουλάχιστον εκ των ήδη τακτικών ή αναπληρωματικών τοιούτων, οριζόμενα υπό του Υπουργού της Γεωργίας, και εξ εκείνων άτινα εμπίπτοντα τυχόν εις τι των κωλυμάτων της επομένης παρ.2 ήθελον παραιτηθή των λειτουργημάτων ή θέσεων εξ ων τα κατά την ιδίαν παράγραφον δημιουργούμενα κωλύματα». Η εντός « » περίοδος αντικατεστάθη ως άνω δια της παρ. 2 άρθρ. 1 Ν.Δ. 2555/1953, κατωτ. αριθ. 57. «2.Οι αντιπρόσωποι των συνεταιρισμών παραγωγών εις το Διοικητικόν Συμβούλιον της Α.Τ.Ε. ως και οι αναπληρωταί αυτών δέον: α)να κέκτηνται τα υπό της ισχυούσης περί συνεταιρισμών νομοθεσίας απαιτούμενα δια την εκλογήν των ως μελών του Διοικητικού ή Εποπτικού Συμβουλίου γεωργικής συνεταιριστικής οργανώσεως προσόντα και β)να μην έχουν διατελέσει υπάλληλοι της Αγροτικής Τραπέζης της Ελλάδος». Η παρ. 2 αντικατεστάθη ως άνω δια του άρθρ. 1 Νόμ. 341/1976 (κατωτ. αριθ. 87). 3.Όσοι εκ των ανωτέρω μετά την ανάδειξιν αυτών ήθελον στερηθή των αναγκαίων προσόντων ή δι’ ους ανέκυψαν μετ’ αυτήν κωλύματα εκ των προδιαληφθέντων, εκπίπτουσιν αυτοδικαίως του λειτουργήματος του συμβούλου παρά τη Τραπέζη, αντικαθιστάμενοι μέχρι της λήξεως της θητείας των υπό των αναπληρωτών αυτών. Άρθρ.3.-«1.Ο Διοικητής της Α.Τ.Ε. διορίζεται επί πενταετεί θητεία δια Β.Δ/τος εκδιδομένου τη προτάσει του Υπουργού Γεωργίας, μετ’ απόφασιν του Υπουργικού Συμβουλίου. Η θητεία, μετά την λήξιν αυτής, δύναται να ανανεούται». Η παρ. 1 αντικατεστάθη ως άνω δια της παρ. 2 άρθρ. 1 Ν.Δ. 4235/1962 (κατωτ. αριθ. 67). Δια του αυτού άρθρου κατηργήθησαν αι παρ. 2 και 3 αι δε παρ. 4 και 5 έλαβον τους αριθμούς 2 και 3. Σελ. 212(ε) Τεύχος 613-Σελ. 52 2.Εις την θέσιν του Διοικητού της Αγροτικής Τραπέζης της Ελλάδος, αποτελούσης Οργανισμόν κοινωφελούς χαρακτήρος, δύναται να τοποθετήται κατ’ απόσπασιν εκ της οργανικής αυτού θέσεως και ανώτατος Κρατικός λειτουργός εκ των στελεχών της διοικητικής ιεραρχίας ή της διοικητικής Δικαιοσύνης, δια Β.Δ/τος εκδιδομένου προτάσει των Υπουργών Συντονισμού και Γεωργίας, μετ’ απόφασιν του Υπουργικού Συμβουλίου. Ο χρόνος της παρά τη Τραπέζη αποσπάσεως του ως είρηται λειτουργού, καθ’ ον ούτος δεν δύναται να ασκή τα καθήκοντα και της οργανικής αυτού θέσεως, λογίζεται ως χρόνος πραγματικής υπηρεσίας παρά τη τελευταία ταύτη δι’ απάσας τας νομίμους συνεπείας, πλην της απολήψεως των αποδοχών αυτής. 12.Θ.ζ.56 Αγροτική Τράπεζα 3.Μέχρι της κατά τ’ ανωτέρω πληρώσεως της θέσεως του Διοικητού, τα καθήκοντα αυτού ανατίθενται προσωρινώς εις εν των μελών του Διοικητικού Συμβουλίου, δι’ αποφάσεως του Υπουργού της Γεωργίας. Άρθρ.4.-1.Αι δύο θέσεις Υποδιοικητών παρά τη Αγροτική Τραπέζη της Ελλάδος καταργούνται, οι δε τυχόν κατέχοντες ταύτας κατά την έναρξιν της ισχύος του παρόντος αποχωρούσι της υπηρεσίας, τερματιζομένης της θητείας αυτών. 2.(Κατηργήθη δια της παρ. 6 άρθρ. 7 Ν.Δ. 3874/1958, κατωτ. αριθ. 63). 3.Το Διοικητικόν Συμβούλιον της Τραπέζης δύναται δι’ αποφάσεώς του, λαμβανομένης τη προτάσει του Διοικητού, να εξουσιοδοτήση τούτον προς πρόσληψιν επί συμβάσει ωρισμένου χρόνου μέχρι τριών ειδικών τεχνικών συμβούλων, οίτινες δέον να μη διετέλεσαν υποψήφιοι βουλευταί κατά την τελευταίαν τετραετίαν. Αι αρμοδιότητες και αι αποδοχαί τούτων, αίτινες δεν δύνανται να υπερβαίνωσι τας αποδοχάς των οργανικών Διευθυντών της Α.Τ.Ε., καθορίζονται δια της αυτής αποφάσεως. Άρθρ.5.-(Αντικατασταθέν δια του άρθρ. 1 Ν.Δ. 3874/1958, κατωτ. αριθ. 63, κατηργήθη δια του άρθρ. 11 Α.Ν. 430/1968, κατωτ. αριθ. 75). Άρθρ.6.-1.Εξαιρετικώς από της ισχύος του παρόντος νόμου και εντός εξαμήνου απ’ αυτής, υπάλληλοι της Α.Τ.Ε. παντός βαθμού και κατηγορίας, έχοντες συμπληρώσει ή συμπληρούντες το εξηκοστόν έτος της ηλικίας των, ή ασχέτως ηλικίας, 35 ετών συντάξιμον υπηρεσίαν, συνυπολογιζομένων και των ετών προϋπηρεσίας αυτών, δι’ α συνταξιοδοτούνται παρ’ ετέρου Ταμείου πλην του Ταμείου συντάξεων της Τραπέζης, αποχωρούσιν υποχρεωτικώς της υπηρεσίας. Εις τους εκ των ως άνω αποχωρούντων λόγω ηλικίας, μη έχοντας δε συμπληρώσει 35 ετών συντάξιμον υπηρεσίαν, η Τράπεζα υποχρεούται να καταβάλη το μεν την διαφοράν μεταξύ του ποσού της συντάξεως ης θα δικαιωθώσιν επί τη βάσει των ετών της συνταξίμου υπηρεσίας των και εκείνου ο θα ελάμβανον λόγω συντάξεως άμα τη συμπληρώσει του 65ου έτους της ηλικίας των, το δε τας λόγω συντάξεως κρατήσεις, ας ούτοι θα κατέβαλλον εις το παρ’ αυτή Ταμείον Συντάξεων μέχρι συμπληρώσεως του 65ου έτους της ηλικίας των. «Εις τους ούτως υποχρεωτικώς αποχωρούντας της Υπηρεσίας απονέμεται εις εκάστην συγκεκριμένην περίπτωσιν η κατά τας διατάξεις του ισχύοντος καταστατικού του Ταμείου Συντάξεων του Προσωπικού της Τραπέζης οριζομένη σύνταξις αναλόγως του συνταξίμου χρόνου. Η ηλικία των ανωτέρω αποδεικνύεται δι’ αρχικής ληξιαρχικής πράξεως γεννήσεως, και εν ελλείψει τοιαύτης δια της πρώτης εις τα Μητρώα των αρρένων εγγραφής κατά τα εν άρθρω 16 παρ. 3-5 του Ν. 1811/1951 «περί κώδικος καταστάσεως των δημοσίων διοικητικών υπαλλήλων» ειδικώτερον οριζόμενα. Εάν δια τινα εξ αυτών δεν αποδεικνύεται η ημέρα γεννήσεως το ως άνω όριον ηλικίας θεωρείται συμπληρούμενον ως προς τούτον κατά τας διατάξεις του άρθρ. 190 του Ν. 1811/51 «περί κώδικος καταστάσεως των δημοσίων διοικητικών υπαλλήλων». Χρηματικαί παροχαί του Ταμείου Συντάξεων του Προσωπικού της Α.Τ.Ε. ως και του Ταμείου Προνοίας ων δικαιούνται οι υπάλληλοι της Α.Τ.Ε. κατά την έξοδον αυτών εκ της υπηρεσίας θεωρούνται αυτοδικαίως εκχωρηθείσαι προς την Α.Τ.Ε. μέχρι του ποσού της οφειλής των εξερχομένων υπαλλήλων εκ προκαταβολών ή δανείων προς εξόφλησιν τούτων. Η εξόφλησις των ανωτέρω δανείων ή προκαταβολών προκειμένου περί υπαλλήλων εν ενεργεία ενεργείται εντός 60 μηνών δια παρακρατήσεως εκ των μηνιαίων αποδοχών των. Το αυτό ισχύει και δια τους συνταξιούχους δι’ ους η εξόφλησις ενεργείται δια παρακρατήσεως εκ της εις τούτους καταβαλλομένης συντάξεως εκ του Ταμείου Συντάξεων των υπαλλήλων της Αγροτικής Τραπέζης». Τα εντός « » εδάφια προσετέθησαν δια της παρ. 3 άρθρ. 1 Ν.Δ. 2555/1953, κατωτ. αριθ. 57. (Αντί της σελ. 212,01(β) Σελ. 212,01(γ) 337-017 Αγροτική Τράπεζα 12.Θ.ζ.56 12.Θ.ζ.56 Αγροτική Τράπεζα   2.Της ανωτέρω υποχρεωτικής αποχωρήσεως δύναται να εξαιρεθούν, λόγω ειδικών προσόντων ή ειδικής πείρας, εκ των ανωτέρω υπαλλήλων της Τραπέζης. Περί τούτου αποφασίζει το Διοικ. Συμβούλιον της Α.Τ.Ε., μετά πρότασιν του Διοικητού. 3.Υπάλληλοι πάσης φύσεως της Α.Τ.Ε., ως και υπηρέται αυτής, προστατευόμενοι υπό του Ν. 751, ως ετροποποιήθη και συνεπληρώθη υπό του Ν. 1836, δεν απολύονται, απολυθέντες δε  επαναπροσλαμβάνονται εφ’ όσον απελύθησαν μετά την 16 Νοεμ. 1952. 4.Εις τας διατάξεις του παρόντος άρθρου δεν υπάγονται οι γονείς υπάλληλοι, των οποίων τέκνα εφονεύθησαν εις τους κατά του συμμοριτισμού αγώνας του έθνους. Άρθρ. 7.-1-4.(Τροποποιηθείσαι δια των παρ. 4 και 5 του άρθρ. 1 Ν.Δ. 2555/1953, κατωτ. αριθ. 57, κατηργήθησαν δια του άρθρ. 1 Νόμ. 78/1975, κατωτ. αριθ. 86). 5.Οι καταδικασθέντες δι’ απιστίαν ή κατάχρησιν περί την διαχείρισιν περιουσίας συνεταιριστικών Οργανώσεων ή του Δημοσίου, δεν δύνανται να διατελώσιν ουδέ  απλά μέλη συνεταιριστικών Οργανώσεων διαγραφόμενα υποχρεωτικώς των ειρημένων Οργανώσεων. 6.(Προστεθείσα δια της παρ. 6 του άρθ. 1 Ν.Δ. 2555/1953, κατωτ. αριθ. 57, κατηργήθη δια του άρθρ. 1 Νόμ. 78/1975). 